

**Smernica**

**o postupe pri oslobodení a čiastočnom oslobodení žiakov od povinnej telesnej a športovej výchovy**

**Druh a číslo predpisu:** Smernica č. 00223/2021/SOŠRVDS-1

**Oblasť platnosti:** Predpis je záväzný pre všetkých pedagogických zamestnancov

Spojená škola, Námestie sv. Štefana 1533/3, Dunajská Streda

**Smernica prerokovaná v pedagogickej rade:** \_\_\_\_\_\_\_\_\_\_\_

**Smernicu vypracovala:** PaedDr. Csilla Mészáros, zástupkyňa školy

**Smernicu schválil:** Mgr. László Szabó, riaditeľškoly

**Smernica schválená dňa:** \_\_\_\_\_\_\_\_\_\_\_

**Smernica nadobúda platnosť odo dňa:**

**Počet strán: 8**

**Počet príloh: 3**

**Čl. I**

**Úvodné ustanovenia**

1. Táto smernica upravuje postup oslobodenia od povinnej telesnej a športovej výchovy a zaradení žiaka do zdravotnej telesnej výchovy, ktorý sa vykonáva v procese výchovy a vzdelávania v súlade s § 31 ods. 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov.
2. Cieľom tejto smernice je stanoviť postup pre vyučujúcich, triednych učiteľov a predmetovú komisiu telesnej a športovej výchovy pri úplnom resp. čiastočnom oslobodení od povinnej telesnej a športovej výchovy .
3. Zmeny v smernici sa uskutočňujú formou číslovaných písomných dodatkov, ktoré tvoria súčasť tejto smernice.

**Čl. II**

**Postup pri oslobodení žiaka od povinnej telesnej a športovej výchovy**

1. Triedny učiteľ v septembri na prvých triednických hodinách oboznámi žiakov triedy s postupom pri úplnom oslobodení od telesnej a športovej výchovy určeným touto smernicou a odovzdá im tlačivá, ktoré si vyzdvihne na sekretariáte školy.
2. Triedny učiteľ od svojich žiakov vyžiada v súlade s § 4 ods. 1, 2 zákona č. 65/2015 Z. z. o stredných školách lekárom s odbornou spôsobilosťou potvrdené Návrhy na úplné oslobodenie od povinnej telesnej a športovej výchovy spolu so žiadosťou zákonného zástupcu, aj keď má žiak 18 rokov. Termín: do 16. 09. daného školského roka. Žiaci, ktorí sú úplne oslobodení od TSV, sa nemusia zúčastňovať 1. a  8. vyučovacej hodiny TSV. Ostatných vyučovacích hodín TSV sú povinní zúčastňovať sa.
3. Návrh je podaný na tlačive Ševt 59 015 0 Odporučenie na oslobodenie od povinnej telesnej výchovy. (viď príloha č. 1 )
4. Návrh na oslobodenie od telesnej a športovej výchovy majú byť správne napísané:
	1. v návrhu lekára s odbornou spôsobilosťou má byť vyznačené: zdravotná skupina IV., odporúčané oslobodenie od.......do.........., vyškrtať riadky odporúčané preradenie na osobitnú telesnú výchovu; v návrhu musí byť napísaný aj dátum, čitateľná pečiatka a podpis všeobecného lekára,
	2. žiadosť zákonného zástupcu obsahuje osobné údaje žiaka (meno a priezvisko, dátum narodenia, triedu) a obdobie oslobodenia, ktoré sa zhoduje s návrhom lekára. (viď príloha č. 2)
5. Triedny učiteľ zodpovedá za úplnosť návrhu a žiadosti. V prípade neúplnosti návrh alebo žiadosť dá dopracovať. Kompletné návrhy spolu so žiadosťami priebežne odovzdáva na sekretariáte školy.
6. Triedny učiteľ priebežne informuje učiteľa TEV a vedúceho MZ všeobecno-vzdelávacích a prírodovedných predmetov.
7. Riaditeľ školy do 20. 09. príslušného školského roka po posúdení každého prípadu rozhodne
o žiadosti zákonného zástupcu. Rozhodnutie o oslobodení od pohybových častí predmetu sa vyhotoví v 4 exemplároch. Dostanú ho: zákonný zástupca, triedny učiteľ, učiteľ TSV a do spisu.
8. Na základe rozhodnutia riaditeľa školy triedny učiteľ zapíše túto skutočnosť do úvodnej časti triednej knihy do stĺpca Poznámky zápis: ***OTV*** do príslušného riadku oslobodeného žiaka. Ak žiak neabsolvoval pohybovú časť predmetu telesná a športová výchova, v katalógu i na vysvedčení má klasifikáciu – ***oslobodený/á,*** v katalógovom liste - ***osl.*** V katalógu a katalógovom liste sa do poznámok zapíše tento text**: *V zmysle platnej legislatívy rozhodnutím riaditeľa školy č. ..... bol žiak/čka čiastočne/úplne oslobodený/á od pohybovej časti v predmete telesná a športová výchova od......do.......*** *Dátum a podpis*
9. Žiaci úplne oslobodení sa zúčastňujú všetkých hodín telesnej a športovej výchovy a pomáhajú vyučujúcemu pri organizácii hodín, taktiež plnia všetky úlohy, ktorými ich poverí vyučujúci (príprava náradia a náčinia, jeho odloženie, zápisy v evidencii výkonov a pod.).
10. Učiteľ telesnej a športovej výchovy priebežne počas školského roka prehodnocuje Návrhy
na oslobodenie od TSV s cieľom znižovania počtu oslobodených a v snahe zabezpečiť žiakom pravidelnosť pohybu a cvičenia.

**Čl. III**

**Postup pri čiastočnom oslobodení žiaka od povinnej telesnej a športovej výchovy**

1. Triedny učiteľ v septembri na prvých triednických hodinách oboznámi žiakov triedy s postupom pri čiastočnom oslobodení od telesnej a športovej výchovy určeným touto smernicou a odovzdá im tlačivá, ktoré si vyzdvihne na sekretariáte školy.
2. Triedny učiteľ od svojich žiakov v súlade s § 4 ods. 1, 2 zákona č. 65/2015 Z. z. o stredných školách lekárom s odbornou spôsobilosťou potvrdené Návrhy na čiastočné oslobodenie od povinnej telesnej a športovej výchovy spolu so žiadosťou zákonného zástupcu, alebo žiaka, ak už má 18 rokov. Termín: do 16. 09. daného školského roka (viď príloha č. 1 -3)
3. Návrh je podaný na tlačive Ševt 59 015 0 Odporučenie na oslobodenie od povinnej telesnej výchovy (viď príloha č. 1)
4. Návrh na oslobodenie od telesnej a športovej výchovy má byť vyznačené: Zdravotná skupina III. resp. II., odporúčané zaradenie od..... do...., povolené, odporúčané a neodporúčané cvičenia. V tlačive nemá byť vyplnený údaj oslobodiť od cvičenia. Bez čitateľnej pečiatky a podpisu lekára s odbornou spôsobilosťou je návrh neplatný.
5. Úplné návrhy triedny učiteľ odovzdá na sekretariáte školy a priebežne informuje vedúceho MZ všeobecno-vzdelávacích a prírodovedných predmetov a učiteľ TSV.
6. Riaditeľ školy do 20. 09. príslušného školského roka rozhodne po posúdení každého prípadu. Rozhodnutie o čiastočne oslobodených od TSV vyhotoví v 4 exemplároch. Dostanú ho: zákonný zástupca, triedny učiteľ, učiteľ TSV a do spisu.
7. Na základe rozhodnutia riaditeľa školy triedny učiteľ zapíše túto skutočnosť do úvodnej časti triednej knihy do stĺpca Poznámky zápis: ***Čiastočne OTV*** do príslušného riadku oslobodeného žiaka. Ak žiak neabsolvoval pohybovú časť predmetu telesná a športová výchova, v katalógu i na vysvedčení má klasifikáciu – ***oslobodený/á,*** v katalógovom liste - ***osl.*** V katalógu a katalógovom liste sa do poznámok zapíše tento text**: *V zmysle platnej legislatívy rozhodnutím riaditeľa školy č. ..... bol žiak/čka čiastočne oslobodený/á od pohybovej časti v predmete telesná a športová výchova od......do.......*** *Dátum a podpis .*
8. Žiaci čiastočne oslobodení sa riadne zúčastňujú všetkých hodín telesnej a športovej výchovy spolu s ostatnými žiakmi triedy, cvičia v súlade s učebnými osnovami predmetu a návrhom všeobecného lekára (povolené a odporúčané cvičenia). Vyučujúci TSV dodržiava pokyny uvedené v návrhu všeobecného lekára. Žiaci majú zakázané cvičiť cvičenia, ktoré im lekár v návrhu neodporúča.
9. Učiteľ telesnej a športovej výchovy priebežne počas školského roka prehodnocuje Návrhy
na čiastočné oslobodenie od TSV s cieľom znižovania počtu oslobodených a v snahe zabezpečiť žiakom pravidelnosť pohybu a cvičenia.

**Čl. IV**

 **Záverečné ustanovenie**

1. S touto smernicou boli oboznámení pedagogickí zamestnanci školy na zasadnutí pedagogickej rady dňa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, čo potvrdili svojim podpisom. Neoddeliteľnou súčasťou tejto smernice sú prílohy č. 1-3. Táto smernica bude zverejnená na webovom sídle školy.

 Mgr. László Szabó

 riaditeľ školy

Príloha č. 1

**Odporučenie**

**na oslobodenie od povinnej telesnej výchovy**

V zmysle § 31 ods. 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a podľa § 5 ods. 1 vyhlášky Ministerstva školstva Slovenskej republiky č. 282/2009 Z. z. o stredných školách v znení vyhlášky č. 209/2011 Z.z.

|  |
| --- |
|   Meno a priezvisko: ..............................................................................................................    Bydlisko: ..............................................................................................................  Dátum a miesto narodenia: ..............................................................................................................   Diagnóza: ..............................................................................................................    Zdravotná skupina: ..............................................................................................................  Odporúčanie na: oslobodenie od povinnej telesnej výchovy \*) preradenie na osobitnú telesnú výchovu\*)    od: .......................... do: ..............................    V .................................................... dňa ................................ .........................................................  odtlačok pečiatky a podpis lekára  \*)Nehodiace sa prečiarknite  |

**ZDRAVOTNÉ SKUPINY V TELESNEJ A BRANNEJ VÝCHOVE**

|  |  |  |  |
| --- | --- | --- | --- |
| **S Skupina** | **Zdravotnícky charakter skupiny**  |  | **Povolený druh telesnej a brannej výchovy**  |
| **1**  | Jedinci telesne a psychicky zdraví, s vysokým stupňom trénovanosti, schopní veľkej telesnej námahy.  | a) b)  | Vrcholový tréning a pretekárske vykonávanie športu v plnom rozsahu. Telesná výchova, rekreačný a výkonnostný šport, turistika a záujmová branná športová činnosť v plnom rozsahu.  |
|  |  | c)  | Telesná a branná výchova v školách podľa osnov.  |
| **2**  | Jedinci zdraví, alebo s minimálnymi odchýlkami zdravotného stavu bez podstatných zmien, alebo menej pripravení (trénovaní) na veľkú telesnú námahu.  | a) b) c)  | Špecializovaný tréning a pretekárske vykonávanie športu v plnom rozsahu. Telesná výchova rekreačná, výkonnostný šport, turistika a zá ujmová činnosť, športová činnosť v plnom rozsahu. Telesná a branná výchova v školách podľa osnov.  |
| **3**  | Jedinci s význačnými odchýlkami zdravotného stavu, telesného rozvoja, trvalého alebo dočasného charakteru, ktoré nie sú prekážkou pre účasť na vyučovaní alebo výkon zamestnania, ale ktoré sú kontraindikáciou zvýšenej telesnej námahy.  | a) b) c)  | Školská povinná telesná a branná výchova s úľavami podľa druhu oslabenia. Telesná výchova v školách, v oddeleniach alebo oddieloch telesnej výchovy oslabených. Cvičenie, šport, turistika a záujmová športová činnosť podľa osobitných osnov, alebo prispôsobeného programu (s výnimkou leteckých, parašutistických a potápačských činností).  |
| **4**  | Jedinci chorí.  | a) b)  |  Liečebná telesná výchova ako súčasť komplexnej liečebnopreventívnej starostlivosti. Zákaz tréningu a pretekania sa, zákaz povinnej školskej telesnej výchovy.  |

 59 015 Design **© Ševt** III/2013

Príloha č. 2

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(meno, priezvisko, adresa zákonného zástupcu žiaka/čky)

**Spojená škola, Námestie sv. Štefana 1533/3, Dunajská Streda**

 Nám. sv. Štefana 1533/3

 929 01 Dunajská Streda

..............................................................

(mesto, dátum)

Vec: **Žiadosť o oslobodenie od telesnej výchovy**

Dolupodpísaný/á ........................................................ zákonný zástupca žiaka/čky menom: .................................................................................žiak/čka .......................triedy nar.: ................................, žiadam riaditeľstvo o oslobodenie od telesnej výchovy môjho/jej syna/dcéry v školskom roku .................

Odôvodnenie: Má zdravotné problémy.

Príloha: Lekársky návrh

Za kladné vybavenie Vám ďakujem.

S pozdravom

......................................................

(podpis zák. zástupcu žiaka) -----------------------------------------------------------------------------

Príloha č. 3 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(meno, priezvisko, adresa žiaka/čky)

 **Spojená škola, Námestie sv. Štefana 1533/3,**

 **Dunajská Streda**

 Nám. sv. Štefana 1533/3

 929 38 Dunajská Streda

..............................................................

(mesto, dátum)

Vec: **Žiadosť o oslobodenie od telesnej výchovy**

Dolupodpísaný/á .................................................................. žiak/čka ..................triedy nar.: ................................, žiadam riaditeľstvo o oslobodenie od telesnej výchovy v školskom roku .........................

Odôvodnenie: Mám zdravotné problémy.

Príloha: Lekársky návrh

Za kladné vybavenie Vám ďakujem.

S pozdravom

......................................................

 (podpis žiaka/čky)